Source: http://pado.blog.sme.sk/c/290984/Oznamili-ste-priestupok-no-a-co.html
Timestamp: 2016-10-21 22:00:24+00:00

Document:
Oznámili ste priestupok, no a čo? - Rudolf Pado (blog.sme.sk) SME.sk
Oznámili ste priestupok, no a čo?
Denne sa stretávate s bežnými priestupkami. Stačí, keď niekto napríklad venčí psa bez vôdzky, netriedi odpad v zmysle pokynov obce, fajčí mimo vyhradený priestor ... Väčšine ľudí je takéto správanie sa ľahostajné a iba malá časť sa pokúsi takéto konanie spoluobčanov oznámiť. To ale netušia, že výsledok riešenia podnetu sa nikdy nedozvedia, nakoľko podľa striktného výkladu zákona o priestupkoch nie sú oznamovatelia týchto skutkov účastníkmi konania. To presne sa stalo v Liptovskom Mikuláši, kde Občianske združenie TATRY (OZ TATRY) oznámilo Mestskej polícii Liptovský Mikuláš podozrenie z porušenia VZN Liptovský Mikuláš č. 6/2011/VZN O nakladaní s komunálnymi odpadmi, drobnými stavebnými odpadmi a elektroodpadmi z domácnosti.
Napriek tomu, že podľa zákona NR SR č. 211/2000 Z. z. o slobodnom prístupe k informáciám, v znení neskorších predpisov, je právo na informácie základným právom, bez ktorého nie je existencia skutočného demokratického zriadenia možná, napriek tomu, že práve tento zákon umožňuje občanov vytvoriť si názor a prehľad o konaní politikov a verejných činiteľov, o činnosti úradov a o stave spoločnosti, štátu či obce, Mestská polícia Liptovský Mikuláš nám informácie odmietla poskytnúť nakoľko nie sme účastníkmi konania. § 45 zákona o priestupkoch (zákon 372/1990 Zb. v znení neskorších predpisov) definuje priestupky na úseku ochrany životného prostredia ako:
(2) Za priestupok podľa odseku 1 možno uložiť pokutu do 99 eur. Podľa § 72 citovaného zákona sú účastníkmi konania:
a) obvinený z priestupku, b) poškodený, ak ide o prejednávanie náhrady majetkovej škody spôsobenej priestupkom, c) vlastník veci, ktorá môže byť zhabaná alebo bola zhabaná, a to v časti konania týkajúcej sa zhabania veci, d) navrhovateľ, na návrh ktorého bolo začaté konanie o priestupku podľa § 68 ods. 1
Vzniká tak paradox, že oznamovateľ priestupku nedisponuje informáciami o spôsobe vybavenia jeho oznámenia a nemôže realizovať ďalšie právne kroky v prípade, ak ním oznámený priestupok nebol adekvátne vybavený. Nie je práve toto priestor pre korupčné správanie sa? **********
Ešte nedávno sme obdobnej situácii čelili pri oznamovaní nelegálnych skládok odpadov na pozemkoch rôznych právnických a fyzických osôb.
Podľa § 18 ods. 6) zákona NR SR č. 223/2001 Z. z. v znení neskorších predpisov má oznamovaciu povinnosť nelegálnej skládky odpadu vlastník, správca alebo nájomca pozemku: „Ak vlastník, správca alebo nájomca nehnuteľnosti zistí, že na jeho nehnuteľnosti bol umiestnený odpad v rozpore s týmto zákonom, je povinný to oznámiť bezodkladne obvodnému úradu životného prostredia a obci, v ktorých územnom obvode sa nehnuteľnosť nachádza.“
Nakoľko väčšina tzv. povinných osôb (vlastníkov, nájomcov, správcov) si svoju zákonnú povinnosť neplní, je úplne prirodzené, že nelegálne skládky odpadov ohlasujú nepovinné osoby – aktívni občania, mimovládne organizácie ... Pokiaľ sme však chceli informácie o riešení nášho podnetu, kópie rozhodnutí ... časť obvodných úradov životného prostredia realizovala právnu konštrukciu a to prekvalifikovaním našej žiadosti o informácie na „nazeranie do spisu.“
Podľa § 23 zákona č. 71/1967 Zb. (správny poriadok) v znení neskorších predpisov nazerať do spisu majú len:
Podľa § 14 a § 15a citovaného zákona sú účastník konania a zúčastnená osoba definovaný nasledovne: (1) Účastníkom konania je ten, o koho právach, právom chránených záujmoch alebo povinnostiach sa má konať alebo koho práva, právom chránené záujmy alebo povinnosti môžu byť rozhodnutím priamo dotknuté; účastníkom konania je aj ten, kto tvrdí, že môže byť rozhodnutím vo svojich právach, právom chránených záujmoch alebo povinnostiach priamo dotknutý, a to až do času, kým sa preukáže opak.
a § 15a:
Niektoré obvodné úrady životného prostredia nám neposkytli informácie práve z dôvodu, že podľa striktného výkladu správneho poriadku nie sme účastníkmi konania, pričom opomenuli dikciu § 23: „Správny orgán môže povoliť nazrieť do spisov a urobiť si výpis, odpis, môže poskytnúť kópiu spisov alebo môže poskytnúť informáciu zo spisov iným spôsobom aj iným osobám, pokiaľ preukážu odôvodnenosť svojej požiadavky.“ V odvolacích konaniach podľa 19 zákona č. 211/2000 Z. z. v znení neskorších predpisoch resp. v podaniach na príslušnú okresnú prokuratúru bolo vždy rozhodnuté v prospech OZ TATRY, nakoľko neexistovali dôvody pre neposkytnutie informácií.
Povinná osoba, ktorá informácie sprístupňuje (v tomto prípade príslušný obvodný úrad životného prostredia) má možnosť vysporiadať sa s osobnými údajmi, ktoré boli zverejnené v spisovej zložke (rozhodnutie, zápisnica z konania ...) ich odstránením (zabezpečenie ich nečitateľnosti na kópii dokumentu). Okrem iného, v prípade zákona o odpadoch by vznikol neželaný paradox, že osoba, ktorá má záujem na ochrane a tvorbe životného prostredia by nemala možnosť vznášať pripomienky, nemala možnosť sledovať procedurálne riešenie ohláseného prípadu a nemala k dispozícii zápisnice resp. rozhodnutia vo veci, ktorú sama ohlásila. Faktický by bol trestaný nie ten, kto si nesplnil zákonom určenú oznamovaciu povinnosť vymedzenú § 18 ods. 6) zákona o odpadoch, ale ten, kto si aktívne splnil občiansku povinnosť.
Náčelník mestskej polície Liptovský Mikuláš Mgr. Vladimír Bella vo vyjadrení napísal: „Pri riešení uvedených prípadov bolo občanmi prezentovaný názor, že na celom svete ľudia v priebehu nedelia dogmatický odpad hneď ako vzniká, ale pred termínom jeho odvozu si tento vytriedia. Nazeranie do súkromných nádob a hrabanie sa v nich príslušníkmi Mestskej polície, ba dokonca pokutovanie občanov počas zbierania odpadu je neprijateľné, v prípade umiestnenia nádoby na verejnom priestranstve aj nestotožniteľné s pôvodcom nevyseparovaného odpadu a máme obavy, že aj v rozpore s ústavnými právami občanov našej Slovenskej republiky.“ Podľa § 39 zákona o odpadoch:
(1) Zložka komunálnych odpadov je ich časť, ktorú možno mechanicky oddeliť a zaradiť ako samostatný druh odpadu.
(4) Obec upraví podrobnosti o nakladaní s komunálnymi odpadmi a s drobnými stavebnými odpadmi a elektroodpadmi z domácností všeobecne záväzným nariadením, v ktorom ustanoví najmä podrobnosti o spôsobe zberu a prepravy komunálnych odpadov, o spôsobe separovaného zberu jednotlivých zložiek komunálnych odpadov, o spôsobe nakladania s drobnými stavebnými odpadmi a elektroodpadmi z domácností, ako aj miesta určené na ukladanie týchto odpadov a na zneškodňovanie odpadov.
(5) Pôvodca komunálnych odpadov a drobných stavebných odpadov je povinný nakladať alebo inak s nimi zaobchádzať v súlade so všeobecne záväzným nariadením obce. Tiež je povinný
a) zapojiť sa do systému zberu komunálnych odpadov v obci, b) užívať zberné nádoby zodpovedajúce systému zberu komunálnych odpadov v obci, c) ukladať komunálne odpady alebo ich oddelené zložky a drobné stavebné odpady na účely ich zberu na miesta určené obcou a do zberných nádob zodpovedajúcich systému zberu komunálnych odpadov v obci.
(13) Separovaný zber je zber oddelených zložiek komunálnych odpadov.
(14) Obce sú povinné zaviesť separovaný zber papiera, plastov, kovov, skla; tým nie je dotknutá povinnosť obce podľa odseku 3 písm. b).
(15) Obec je povinná separovať biologicky rozložiteľný odpad podľa stratégie nakladania s biologicky rozložiteľným odpadom schválenej vládou Slovenskej republiky.
Toto všetko je prenesené do VZN mesta Liptovský Mikuláš č. 6/2011/VZN O nakladaní s komunálnymi odpadmi, drobnými stavebnými odpadmi a elektroodpadmi z domácnosti. Čl. 16 ods. 1) VZN mesta Liptovský Mikuláš č. 6/2011/VZN O nakladaní s komunálnymi odpadmi, drobnými stavebnými odpadmi a elektroodpadmi z domácnosti vymedzuje subjekty a osoby, ktoré sú zodpovedné za kontrolu dodržiavania príslušného VZN. Medzi tieto subjekty patrí aj Mestská polícia Liptovský Mikuláš.
Niekoľko poznámok: 1) Nikde vo svete nie je odpad najprv umiestnený do 110-litrovej nádoby (alebo nádoby iného objemu) na komunálny odpad a po niekoľkých dňoch – vlhký, znečistený, nasiaknutý rôznymi pachovými zložkami – triedený až pred vývozom.
2) Všetky 110-litrové nádoby na TKO pri rodinných domoch sa vykladajú pred dom až v deň odvozu ich obsahu. Nádoby a ich obsah sú preto ľahko stotožniteľné s tou-ktorou domácnosťou a preto je kvalita triedenia odpadov ľahko kontrolovateľná. 3) VZN mesta O nakladaní s komunálnymi odpadmi ... jasne definuje povinnosť občanov a firiem ukladať vytriedené zložky odpadov do príslušných nádob (vriec) a ostatný odpad do nádoby na TKO. Ide o priebežný systém t. j. nevytriedený odpad nachádzajúci sa v nádobe na zmesový TKO už nikdy nebude vytriedený. Ďalej sa vo vyjadrení Mestskej polície Liptovský Mikuláš uvádza: „Mesto má možnosť uplatnenia dodržiavania VZN týkajúceho sa povinnosti triediť odpad pri vykonávaní jeho odvozu a to kontrolu jeho prevzatím a odmietnutím jeho odvozu, resp. likvidácie v prípade, že povinnosť triedenia nebola vlastníkmi a občanmi dodržaná.“ Áno, a prečo to nerobí? O koľkých prípadoch nevyvezenia nádoby na TKO, ktorá obsahovala nevytriedené zložky odpadu, má Mestská polícia Liptovský Mikuláš vedomosť? Žiaľ, podľa môjho názoru, ide len o ďalší prípad, v ktorom sa samospráva a ňou zriadené subjekty vzájomne ubezpečujú ako im ide o právo a spravodlivosť. **********
V krajine Goríl a ich lokálnych mláďat sme denno-denne bombardovaní frázami o občianskej spoločnosti, o potrebe aktívne zaujímať sa o veci verejné ... Úrad vlády, ako aj iné inštitúcie štátu, produkujú stohy teoretických dokumentov ako napr. Akčný plán pre otvorené vládnutie , Koncepcia rozvoja občianskej spoločnosti na Slovensku (Dlhodobá stratégia rozvoj do roku 2020 a akčný plán na roky 2012 – 2013 ... Pritom stav tejto spoločnosti najlepšie otestuje jediný občiansky akt: Ohláste priestupok a žiadajte odpočet jeho riešenia. A zistíte, povedané rečou rytierov radu Jedi, že na temnej strane Sily je viac práv než na strane svetla. P.S: A ako to funguje vo Vašom meste? Páčil sa Vám tento článok? Pridajte si blogera medzi obľúbených a my Vám pošleme email keď napíše ďalší článok

References: § 45
 § 72
 § 68
 § 18
 § 23
 § 14
 § 15
 § 15
 § 23
 § 18
 § 39
 Čl. 16